CELEX: C2007/056/12
Language: et
Date: 2007-03-10 00:00:00
Title: Kohtuasi C-332/05: Euroopa Kohtu (teine koda) 18. jaanuari 2007. aasta otsus (Bundessozialgericht'i (Saksamaa) eelotsusetaotlus) — Aldo Celozzi versus Innungskrankenkasse Baden-Württemberg (Töötajate vaba liikumine — Haigusraha arvutamine maksuklassi põhjal määratud netosissetuleku alusel — Teises liikmesriigis elava abikaasaga võõrtöötaja automaatne kandmine ebasoodsasse maksuklassi — Maksuklassi muutmine üksnes võõrtöötaja taotluse korral — Töötaja perekonnaseisu alusel maksuklassi hilisema muutmise mittearvestamine — Võrdse kohtlemise põhimõte — Rikkumine)

10.3.2007   
            
            
               ET
            
            
               Euroopa Liidu Teataja
            
            
               C 56/8
            
         Euroopa Kohtu (teine koda) 18. jaanuari 2007. aasta otsus (Bundessozialgericht'i (Saksamaa) eelotsusetaotlus) — Aldo Celozzi versus Innungskrankenkasse Baden-Württemberg
   (Kohtuasi C-332/05) (1)
   
   (Töötajate vaba liikumine - Haigusraha arvutamine maksuklassi põhjal määratud netosissetuleku alusel - Teises liikmesriigis elava abikaasaga võõrtöötaja automaatne kandmine ebasoodsasse maksuklassi - Maksuklassi muutmine üksnes võõrtöötaja taotluse korral - Töötaja perekonnaseisu alusel maksuklassi hilisema muutmise mittearvestamine - Võrdse kohtlemise põhimõte - Rikkumine)
   (2007/C 56/12)
   Kohtumenetluse keel: saksa
   Eelotsusetaotluse esitanud kohus
   Bundessozialgericht
   Põhikohtuasja pooled
   
      Hageja: Aldo Celozzi
   
      Kostja: Innungskrankenkasse Baden-Württemberg
   Kohtuasja ese
   Eelotsusetaotlus — Bundessozialgericht — EÜ asutamislepingu artikli 39, nõukogu 14. juuni 1971. aasta määruse (EMÜ) nr 1408/71 sotsiaalkindlustusskeemide kohaldamise kohta ühenduse piires liikuvate töötajate ja nende pereliikmete suhtes (EÜT L 149, lk 2; ELT eriväljaanne 05/01, lk 35) artikli 3 lõike 1 ja artikli 23 lõike 3 ning nõukogu 15. oktoobri 1968. aasta määruse (EMÜ) nr 1612/68 töötajate liikumisvabaduse kohta ühenduse piires (EÜT L 257, lk 2; ELT eriväljaanne 05/01, lk 15) artikli 7 lõike 2 tõlgendamine — Siseriiklikud sotsiaalkindlustusalased õigusaktid — Kaudne diskrimineerimine — Haigusraha arvutamine vastavalt maksuklassi põhjal määratud netosissetulekule — Teises liikmesriigis elava abikaasaga võõrtöötaja perekonnaseisu arvestamisest tuleneva maksuklassi muutumise tagasiulatuvalt arvessevõtmisest keeldumine
   Resolutiivosa
   Nõukogu 14. juuni 1971. aasta määruse (EMÜ) nr 1408/71 sotsiaalkindlustusskeemide kohaldamise kohta ühenduse piires liikuvate töötajate, füüsilisest isikust ettevõtjate ja nende pereliikmete suhtes, muudetud ja ajakohastatud nõukogu 2. detsembri 1996. aasta määrusega (EÜ) nr 118/97, artikli 3 lõikega 1 on vastuolus põhikohtuasjas kõne all oleva haigusrahasüsteemi kohaldamine,
   
               —
            
            
               mille alusel kantakse võõrtöötaja, kelle abikaasa elab teises liikmesriigis, automaatselt maksuklassi, mis on vähem soodne kui maksuklass, kuhu kantakse abielus töötaja, kes on selle riigi kodanik, ning
            
         
               —
            
            
               mis ei võimalda kõnealuste hüvitiste summa puhul, mis arvutatakse maksuklassi põhjal määratud netosissetuleku alusel, võtta tagasiulatuvalt arvesse maksuklassi hilisemat muutmist võõrtöötaja tegelikul perekonnaseisul põhineva otsese taotluse järel.
            
         
      (1)  ELT C 281, 12.11.2005.